**DELO NA DALJAVO – 17. 3. 2020**

**1. Najprej si oglej predstavitev Vorančevega življenja:**

<http://gradiva.txt.si/slovenscina/slovenscina-za-gimnazije-srednje-sole/3-letnik/socialni-realizem/prezihov-voranc-boj-na-poziralniku-2/sinteza-in-nove-naloge-4/>

Če želiš, reši še križanko.

**2. Po ogledu odgovori v zvezek (književnost):**

- Kakšno življenje je imel Voranc?

- Kje je živel?

- V kakšnih časih je živel?

- Kako je bilo s šolanjem v času vojne?

- Kateri jezik so govorili (doma, v šoli)?

- Kako pa so pozdravljali mimoidoče na poti: po slovensko ali nemško?

**3. Sedaj odpri DZ na str. 150 in preberi Vorančevo zgodbo z naslovom Dobro jutro.**

**3. Po branju reši naloge na str. 152–154.**

**4. Odgovore si preglej z Rokusovimi rešitvami:** <https://www.devetletka.net/gradiva/slovenscina/7>

**5. Nato si zapiši v zvezek (književnost):**

Prežihov Voranc: Dobro jutro

PREŽIHOV VORANC (1893–1950) je slovenski koroški pisatelj (Kotlje). Bil je politično aktiven in nekaj časa tudi zaprt. V zadnjih letih svojega življenja se je posvetil pisateljevanju. Njegova najbolj znana dela: zbirka črtic Solzice ter daljša pripovedna dela Samorastniki, Boj na požiralniku, Doberdob.

**Črtica** je kratka avtobiografska pripoved, v kateri nastopa malo število oseb.

Vorančeva črtica Dobro jutro je dvodelna, njena tematika je domovinska. Sporoča nam, da ne smemo nikoli zatajiti lastnih korenin, ampak moramo biti nanje ponosni.

**6. Učenci, ki imate SLJ odl (5) oz. pdb (4), zapišete še tvorbno besedilo, in sicer:**

Si Voranc in bi se rad neznanemu gospodu opravičil. Sestavi pisno opravičilo in v njem pojasni, zakaj se ti je to zgodilo. V svoje opravičilo vključi tudi Vorančevo spoznanje o pripadnosti narodu, ki ga zaslediš proti koncu zgodbe.

**7. Nalogo oddaj v spletno učilnico, kjer jo bom pregledala.**